อย่าชินกับตัวเลขผู้ติดเชื้อและเสียชีวิตจากโควิด แต่ต้องลดความเสี่ยง เพิ่มปัจจัยป้องกันและปฏิบัติตามมาตการของกระทรวงสาธารณสุขอย่างเคร่งครัด
นายแพทย์ สราวุฒิ บุญสุข รองอธิบดีกรมอนามัย กระทรวงสาธารณสุข กล่าวย้ำเรื่องการปฏิบัติตัวในปัจจุบัน แม้ตัวเลขผู้ป่วยและเสียชีวิตจากการติดเชื้อโควิด-19 จะยังมีจำนวนมาก ว่าไม่อยากให้คิดถึงตัวเลขเหล่านี้ แต่ขอให้ตระหนักว่าเรื่องนี้สามารถเกิดขึ้นได้ ถ้าไม่ปฏิบัติตามมาตรการ เพราะถึงแม้ว่าจะมีมาตรการเข้มทุกอย่างก็ขึ้นอยู่กับการปฏิบัติ ดังนั้นการลดความเสี่ยง เพิ่มปัจจัยป้องกัน เป็นสิ่งที่ต้องทำร่วมกัน โดยเฉพาะขณะนี้โรงเรียนใกล้จะเปิดเทอมแล้ว กรมอนามัยจึงได้ร่วมกับสถานศึกษาและกระทรวงศึกษาธิการ สร้างมาตรการต่างๆ เพื่อลดความเสี่ยง เพราะเด็กนอกจากการเรียนแล้ว ยังทำกิจกรรม หรือออกกำลังกายด้วย